Eetu Isometsä

Eetu Otto Elmeri Isometsä (s. 15. toukokuuta 1997 Vihti) on suomalainen golfaaja. Hän edustaa seuratasolla Levi Golfia. Isometsän parhaimpiin saavutuksiin kuuluu golfin reikäpelin SM-hopea vuodelta 2024, jossa hän hävisi finaalissa Sami Välimäelle. Reikäpelin SM-pronssia Isometsä voitti vuonna 2023. Hän on saavuttanut myös SM-kultaa alle 21-vuotiaiden sarjassa vuonna 2017. Isometsä on edustanut Suomea alle 18-vuotiaiden EM-kilpailuissa, sekä miesten EM-kilpailuissa. Isometsä on hiihtäjä Jari Isometsän poika.

Isometsä kilpailee myös aktiivisesti hiihdon kansallisella tasolla. Hän ilmestyi hiihdon Suomen cupin lähtöviivalle Vantaan osakilpailuun vuonna 2021. Tämän jälkeen hänen nimensä on löytynyt useaan otteeseen kansallisten hiihtokilpailujen tulosluettelosta. Hän on yltänyt SM-kisoissa parhaillaan sijalle 36 vuonna 2024. Hän on edustanut seuratasolla IF Sibbo-Vargarnaa ja keväästä 2025 lähtien Kuusamon Erä-Veikkoja.Seuramuutot kaudelle 2025–2026. Suomen Hiihtoliitto. Viitattu 27.8.2025 

Isometsä harrasti aiemmin myös  salibandya. Salibandyssä hän on saavuttanut SM-pronssia B-junioreissa kaudella 2013–2014 Esport Oilersin riveissä. 

 Saavutukset 

 2. SM-Reikäpeli 2024
 3. SM-Reikäpeli 2023
 1. SM-Lyöntipeli U21 2017

 Lähteet 
  https://golfpiste.com/henkilot/eetu-isometsa-aikamoinen-apina-putosi-selasta/
  https://www.is.fi/viihde/art-2000005232598.html
 www.vihdinuutiset.fi/artikkeli/539193-eetu-isometsa-pelaa-golfin-em-kisoissa
 www.golfpiste.net/seasongolf/uutiset/?newsID=130608&lang=fi
 https://www.hbl.fi/artikel/eetu-isometsa-golfkarriar-enda-alternativet/

Viitteet

Luokka:Suomalaiset golfaajat
Luokka:Vuonna 1997 syntyneet
Luokka:Elävät henkilöt